**Lietuvos Respublikos ambasada Airijoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS GEGUŽĖS MĖN. SUVESTINĖ**

2022-06-03

**AIRIJA**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| |  | | --- | | Parodos, renginiai ir kt. verslo plėtrai ir eksportuotojams aktuali informacija | | | | |
|  | Spalio 5-6 dienomis Dubline vyks statybų ir architektūros paroda. | [Architecture & Building Expo Ireland (archiexpo.ie)](https://archiexpo.ie/) |  |
| Investicijoms pritraukti į Lietuvą aktuali informacija | | | |
|  | Centrinės statistikos tarnybos (CSO) duomenimis vos per metus duomenų centrų elektros suvartojimas išaugo beveik trečdaliu. Naujausia statistika rodo, kad duomenų centrai pernai sunaudojo didesnę elektros energijos dalį nei visi namų ūkiai, esantys kaimiškose vietovėse. Bendra duomenų centrų suvartojamos elektros energijos dalis su apskaita išaugo nuo 5 procentų 2015 metais iki 14 procentų pernai. Pasak elektros tinklų operatoriaus Eirgrid iki šio dešimtmečio pabaigos duomenų centrų elektros suvartojimas gali padidėti iki 23–30 procentų viso suvartojimo. Atsižvelgiant į tai, viešojoje erdvėje kyla diskusijos dėl draudimo atidaryti naujus duomenų centrus (Eirgrid *de facto* jau paskelbė moratoriumą naujiems duomenų centrams Dublino regione). | [Data centres now consuming more electricity than rural homes - CSO – The Irish Times](https://www.irishtimes.com/news/ireland/irish-news/data-centres-now-consuming-more-electricity-than-rural-homes-cso-1.4868221) |  |
| Lietuvos verslo plėtrai aktuali informacija | | | |
|  | Gamintojai dėl tiekimo grandinės problemų gegužės mėnesį labiausiai kaltino medžiagų trūkumą, muitinės patikras, karą Ukrainoje ir „Brexit“. Vis dėl to buvo stebimas gaminamos produkcijos apimčių didėjimas, nors ir pakankamai lėtas. | [Supply chain issues challenge manufacturers in May – The Irish Times](https://www.irishtimes.com/business/2022/06/01/supply-chain-issues-challenge-manufacturers-in-may/) |  |
| Lietuvos turizmo sektoriui aktuali informacija | | | |
|  | Dublino oro uostas ir toliau susiduria su sunkumais. Gegužės 28-29 savaitgalis buvo ypatingai sudėtingas, o DAA duomenimis į savo skrydžius dėl itin didelių eilių prie saugos kontrolės nespėjo apie1400 keliautojų. Po antradienį vykusio susitikimo su DAA vadovais, Airijos susisiekimo ministras negalėjo garantuoti, kad situacija nepasikartos ateinantį ilgąjį savaitgalį. Kaip viena iš pagrindinių priežasčių įvardijama personalo stoka. | [Dublin Airport cannot guarantee no repeat of scenes - Ryan – The Irish Times](https://www.irishtimes.com/ireland/2022/05/31/dublin-airport-must-publish-bank-holiday-plan-within-24-hours-ministers-say/) |  |
| Bendradarbiavimui MTEPI[[1]](#footnote-1) srityse aktuali informacija | | | |
|  | JAV medicinos prietaisų gamintojas Biomerics atidaro naują gamyklą Galway mieste, kurioje per ateinančius penkerius metus planuoja sukurti apie 40 darbo vietų. Grupė pranešė, kad atidaromas kompetencijos centras bus skirtas medicininių balionų ir balioninių kateterių tyrimams, plėtrai ir gamybai. | [US company Biomerics to open Galway facility – The Irish Times](https://www.irishtimes.com/business/2022/05/30/us-company-biomerics-to-open-galway-facility/) |  |
| Lietuvos ekonominiam saugumui aktuali informacija | | | |
|  |  |  |  |
| Bendra ekonominė informacija | | | |
|  | Septynios didžiausios Europos oro linijų grupės nesiima pakankamai priemonių, kad sumažintų savo anglies dvideginio išmetimą pagal Paryžiaus klimato susitarimą, teigiama trečiadienį paskelbtoje „Greenpeace“ ataskaitoje. Atsižvelgiant į klimato ir aplinkosaugos, socialinius ir valdymo įsipareigojimus, taip pat dividendus ir lobizmą, Airijos kompanijos „Ryanair“ bendras rezultatas buvo antras blogiausias iš vertintų kompanijų. | [European airlines’ decarbonisation plans ‘lack credibility’ – Greenpeace report – The Irish Times](https://www.irishtimes.com/business/economy/2022/05/31/european-airlines-decarbonisation-plans-lack-credibility-greenpeace-report/) |  |
|  | Centrinės statistikos tarnybos (CSO) duomenimis vidutinis savaitinis darbo užmokestis pirmąjį 2022 m. ketvirtį išaugo iki rekordinio 880,37 euro. Baiminamasi, kad infliacijos skatinami darbo užmokesčio didinimo reikalavimai gali sukelti „darbo užmokesčio ir kainų spiralę“ Airijos ekonomikoje. Aukščiausias savaitinis uždarbis fiksuojamas IT sektoriuje – 1506 eurai, antroje vietoje - finansų, draudimo ir nekilnojamojo turto sektoriai, kurių darbuotojų vidutinis savaitinis uždarbis siekia 1358 eurų. Mažiausias vidutinis savaitinis uždarbis fiksuojamas svetingumo sektoriuje – 400 eurų. | [Average weekly earnings hit record €880.37 amid concern over wage demands – The Irish Times](https://www.irishtimes.com/business/economy/2022/05/31/average-weekly-earnings-hit-88037-amid-concern-over-wage-demands/) |  |
|  | Pasak Ernst&Young tyrimo Dublinas yra ketvirtas patraukliausias Europos miestas investuotojams, o Airija pritraukia 3 procentus visų tiesioginių užsienio investicijų Europoje. Nors TUI projektų skaičius Airijoje pernai sumažėjo 8 procentais dėl bendro JAV investicinių projektų Europoje ir investicijų į programinę įrangą bei IT paslaugas sumažėjimo, apklausa parodė, kad investuotojų vertinimas išliko teigiamas. Didžioji dauguma apklaustųjų mano, kad Airijos patrauklumas per ateinančius trejus metus arba padidės, arba išliks toks pat. Ateinančiais metais Airijoje steigti ar plėsti veiklą planuoja 43 procentai respondentų. 2021 m. 59 procentai TUI projektų Airijoje buvo JAV kilmės. | [Dublin ranked fourth most attractive European city for foreign direct investment – The Irish Times](https://www.irishtimes.com/business/economy/2022/05/30/dublin-ranked-fourth-most-attractive-european-city-for-foreign-direct-investment/) |  |
|  | Naujausi Centrinės statistikos tarnybos (CSO) duomenys rodo, kad metinis kainų augimo tempas Airijos ekonomikoje balandį išaugo iki 7 proc., daugiausia dėl padidėjusių energijos, degalų ir bakalėjos kainų. Ekspertų teigimu infliacija Airijoje per ateinančius mėnesius gali siekti 9 proc. | [Inflation hits 7% in April as Ireland’s cost of living soars – The Irish Times](https://www.irishtimes.com/business/economy/inflation-hits-7-in-april-as-ireland-s-cost-of-living-soars-1.4876618) |  |
|  | Remiantis nauja Statybos pramonės federacijos (CIF) apklausa, apie 90 procentų Airijos statybos įmonių teigia, kad jos nebepriims fiksuotų kainų sutarčių, nes sparčiai auga žaliavų kainos. Didžioji dauguma įmonių (91 proc.) taip pat mano, kad ekonominės sankcijos Rusijai per ateinančius tris mėnesius dar labiau padidins statybų išlaidas, o 85 procentai tikisi, kad per šį laikotarpį taip pat augs ir pastatų projektų kainos. | [Construction firms unwilling to take on fixed-price contracts as inflation surges – The Irish Times](https://www.irishtimes.com/business/construction/construction-firms-unwilling-to-take-on-fixed-price-contracts-as-inflation-surges-1.4885295) |  |
|  | Pasak Finansų ministerijos manoma, kad ateinančiais metais energijos kainos kris, nors kainų lygis išliks aukštas, taip pat numatomas reikšmingas infliacijos sulėtėjimas. Tikimasi, kad artimiausiu metu infliacija išliks aukšta, aukščiausią tašką pasieks antrąjį ketvirtį ir metinis lygis vidutiniškai sieks 6,25 procento. | [Energy prices and inflation expected to fall next year, says Department of Finance – The Irish Times](https://www.irishtimes.com/business/economy/energy-prices-and-inflation-expected-to-fall-next-year-says-department-of-finance-1.4876035) |  |
|  | Lėktuvų nuomotojas „Aercap“ prarado beveik 2,3 mlrd. eurų dėl Rusijai išnuomotų lėktuvų ir įrangos. Kompanija draudimui yra pateikusi 3,5 mlrd. eurų draudimo išmokos reikalavimą. | [AerCap records €2.3bn quarterly loss due to hit on aircraft based in Russia – The Irish Times](https://www.irishtimes.com/business/transport-and-tourism/aercap-records-2-3bn-quarterly-loss-due-to-hit-on-aircraft-based-in-russia-1.4880923) |  |
|  |  |  |  |
| Kita ekonominiam bendradarbiavimui aktuali informacija | | | |
|  |  |  |  |

*Parengė: Ieva Nurminen, LR ambasada Airijoje*

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)